ai4bharat/Pralekha huggingface dataset:
குடிநீர் மற்றும் சுகாதார அமைச்சகம்
தூய்மை இந்தியா கோடைக்காலப் பயிற்சிப் பணிக்கு பதிவுசெய்ய கடைசி நாள் அடுத்தமாதம 15ஆம் தேதிவரை நீடிப்பு
தூய்மை இந்தியா கோடைக்காலப் பயிற்சிப் பணிக்கு பதிவுசெய்ய கடைசி நாள் அடுத்தமாதம 15ஆம் தேதிவரை நீடிப்பு இந்த பணி பயிற்சி நாட்டின் இளைஞர்களுக்கு தூய்மை இந்தியா இயக்கத்துடன் முறையான தொடர்பை ஏற்படுத்துவதுடன் பணிப் பயன்களை பெறவும் வழி செய்கிறது. உயர்கல்வி நிறுவனங்களில் படிக்கும் மாணவர்களும் நேரு யுவகேந்திரா உறுப்பினர்களும் இப்போது வரும் ஜூன் மாதம் 15ஆம் தேதிவரை இதற்கான பதிவு செய்துகொள்ளலாம். நாட்டின் இளைஞர்கள் குறிப்பாக கல்லூரிகளில் பயிலுபவர்கள் தேர்வு மற்றும் படிப்பு சார்ந்த விஷயங்களில் கவனம் செலுத்தியிருப்பதால் இந்தக் கால அவகாசம் நீட்டிக்கப்பட்டுள்ளது.
நேரு யுவகேந்திரா இளைஞர்கள் மற்றும் மாணவர்கள் தூய்மை இந்தியா கோடைக்கால பணிப் பயிற்சியில் சேர விரும்பினால், அவர்கள் www.sbsi.mygov.in என்ற வலைதளத்தில் பதிவு செய்துகொள்ளலாம்.
=========
(Visitor Counter : 123
இந்திய அரசின் முதன்மை அறிவியல் ஆலோசகரின் அலுவலகம்
சார்ஸ் - சி.ஓ.வி.-2 கொரோனா வைரஸ் கட்டுப்படுத்துவதற்கான முகக்கவச உறைகள் : வீடுகளிலேயே முகக்கவச உறை தயாரிப்பதற்கான கையேட்டை வெளியிட்டது முதன்மை அறிவியல் ஆலோசகர் அலுவலகம்
வீடுகளிலேயே முகக்கவச உறை தயாரிப்பதற்கான கையேட்டை - ``சார்ஸ் - சி.ஓ.வி.-2 கொரோனா வைரஸ் கட்டுப்படுத்துவதற்கான முகக்கவச உறைகள் ''  - முதன்மை அறிவியல் ஆலோசகர் அலுவலகம் வெளியிட்டுள்ளது.
உலக சுகாதார அமைப்பின் தகவலை மேற்கோள் காட்டியுள்ள இந்தக் கையேட்டில், ``ஆல்கஹால் அடிப்படையிலான கை கழுவும் திரவங்கள் அல்லது சோப்பு மற்றும் தண்ணீர் கொண்டு அடிக்கடி கைகளை சுத்தம் செய்வதுடன் இணைந்ததாக முகக்கவச உறை பயன்படுத்துவது மட்டுமே நல்ல பயனைத் தரும். நீங்கள் முகக்கவச உறை அணிந்தால், அதை எப்படிப் பயன்படுத்த வேண்டும், எப்படி முறையாக அகற்ற வேண்டும் என்பதையும் அறிந்திருக்க வேண்டும்'' என்று கூறப்பட்டுள்ளது.
மக்கள் தொகையில் 50 சதவீதம் பேர் முகக்கவச உறைகள் அணிந்தால், அந்த 50 சதவீதம் பேர் மட்டுமே வைரஸ் தாக்குதலில் இருந்து தற்காத்துக் கொள்ள முடியும் என்று ஆய்வுகள் தெரிவிக்கின்றன. மக்கள் தொகையில் 80 சதவீதம் பேர் முகக்கவச உறை அணிந்தால், உடனடியாக நோய்த் தொற்று பாதிப்பை நிறுத்திவிட முடியும் என்றும் அதில் தெரிய வந்துள்ளது.
ஏன் முகக்கவச உறை அணிய வேண்டும் என்ற பகுதியில், ``மனிதர்களில் ஒருவரிடம் இருந்து இன்னொருவருக்குப் பரவக் கூடியதாக கோவிட்-19 வைரஸ் உள்ளது. தும்மல் அல்லது இருமலின் போது வெளியாகும் நீர்த் திவலைகள், வேகமாக உலர்ந்து திவலைக் கரு போல மாறி, காற்றில் மிதந்து கொண்டிருக்கும். இறுதியாக வெவ்வேறு மேற்பரப்புகளின் மீது படிந்துவிடும். கோவிட்-19 நோயை உருவாக்கும் சார்ஸ்-சி.ஓ.வி.-2 வைரஸ், காற்று மண்டலத்தில் மூன்று மணி நேரம் வரையிலும், பிளாஸ்டிக் மற்றும் ஸ்டெயின்லெஸ் ஸ்டீல் மேற்பரப்புகளில் 3 நாட்கள் வரையிலும் செயல் தன்மையுடன் இருப்பதாகக் கண்டறியப்பட்டுள்ளது '' என்று கூறப்பட்டுள்ளது.
நோய்த் தாக்குதலுக்கு ஆளான நபரிடம் இருந்து நீர்த்திவலைகளாக வெளிப்பட்டு இன்னும் காற்றில் மிதந்து கொண்டிருந்தால், அந்த வைரஸ்கள், மனிதனின் சுவாச மண்டலத்திற்குள் நுழைவதற்கான வாய்ப்புகளை இந்த முகக்கவச உறைகள் குறைக்கும் என்று கையேட்டில் தெரிவிக்கப்பட்டுள்ளது. வெப்பம், புறஊதா வெளிச்சம், நீர், சோப்பு மற்றும் ஆல்கஹால் கொண்டு நன்கு சுத்தம் செய்யப்பட்ட, பாதுகாப்பு முகக்கவச உறை அணிவதன் மூலம் சுவாசத்தின் மூலம் வைரஸ் உள்ளே போகும் வாய்ப்பைக் குறைப்பது, இந்த நோய்த் தொற்று பரவுதலை நிறுத்துவதில் முக்கிய பங்கு வகிக்கிறது.
இந்த முகக்கவச உறைகளைத் தயாரிப்பது, பயன்படுத்துவது, மீண்டும் பயன்படுத்துவதில் உள்ள சிறந்த நடைமுறைகளை எளிமையாக விளக்குவதாக இந்த வழிகாட்டுதல் குறிப்புகள் உள்ளன. இதனால் என்.ஜி.ஓ.க்கள், தனிநபர்கள் இதுபோன்ற முகக்கவச உறைகளை தாங்களாகவே தயாரித்துக் கொண்டு, இந்தியா முழுக்க பரவலாக இதைப் பயன்பாட்டுக்குக் கொண்டு வர முடியும். இதில் எளிதில் கிடைக்கும் பொருள்களைப் பயன்படுத்துவது, வீட்டிலேயே தயாரிக்கும் எளிமையான நடைமுறை, பயன்படுத்துவதிலும், மீண்டும் பயன்படுத்துவதில் எளிய முறைகள் என்ற விஷயங்களைக் கருத்தில் கொண்டு இந்த வடிவமைப்பு உருவாக்கப்பட்டுள்ளது. இந்தியா முழுக்க மக்கள் நெருக்கம் அதிகமாக உள்ள பகுதிகளில் வசிப்பவர்கள் முகக்கவச உறை அணிவது நல்லது என பரிந்துரைக்கப்படுகிறது.
வீடுகளிலேயே முகக்கவச உறைகள் தயாரிப்பதற்கான விரிவான வழிகாட்டுதல்கள் கீழே உள்ள இணையதள சுட்டியில் தரப்பட்டுள்ளன:
https://static.pib.gov.in/WriteReadData/userfiles/FINAL%20MASK%20MANUAL.pdf
(Visitor Counter : 115
சிறப்பு சேவைகள் மற்றும் கட்டுரைகள்
தமிழ்நாட்டின் சேலம் மாவட்டத்தில் சட்டவிரோத தொலைத் தகவல் தொடர்பு அமைப்பு செயல்படுவது பிப்ரவரி 13 அன்று கண்டுபிடிக்கப்பட்டது
தொலைத்தகவல் தொடர்புத்துறை, தமிழ்நாட்டில் உள்ள உரிமம் பெற்ற சேவைகள் அமைப்பு, பிஎஸ்என்எல் தமிழ்நாடு ஆகியவற்றால் அளிக்கப்பட்ட தகவல்கள் அடிப்படையில் தமிழ்நாடு காவல்துறை - சேலம் மற்றும் மத்திய புலனாய்வு உள்ளிட்ட சட்ட அமலாக்க முகமைகள் சேலம் மாவட்டத்தில் உள்ள மெய்யனூர் மற்றும் கொண்டாலம்பட்டிப் பகுதிகளில் சந்தேகத்திற்கு இடமான பகுதிகளில் கூட்டாக திடீர் சோதனை மேற்கொண்டன.
இங்கு சட்டவிரோதமான தொலைத்தகவல் தொடர்பு அமைப்பு இருப்பது கண்டறியப்பட்டது. மேலும், சிம் கார்டு பெட்டிகள், சர்வதேச அழைப்புகளை உள்ளூர் அழைப்புகளாக மாற்றுவதற்கு பயன்படுத்தப்படும் கம்பியில்லா இணையதளக் கருவி போன்றவை கண்டெடுக்கப்பட்டன. சர்வதேச அழைப்புகளை தேசிய அல்லது உள்ளூர் அழைப்புகளாக மாற்றுவது தேசப்பாதுகாப்பிற்கு அச்சுறுத்தல் என்பதோடு தொலைத்தகவல் தொடர்பு சேவை வழங்குவோருக்கும் அரசு கருவூலத்திற்கும் இழப்பை ஏற்படுத்துவதும் ஆகும்.
இந்நிலையில், சேலத்தில், சட்டவிரோத தொலைத்தகவல் தொடர்பு அமைப்புகள் செயல்பட்ட இரண்டு இடங்களை கண்டறிந்தபோது அவற்றிலிருந்து 19 சிம் கேட்வேகளும், பயன்படுத்தப்பட்ட சுமார் 750 பிஎஸ்என்எல் சிம் கார்டுகளும், சிம் கார்டிலிருந்து வைஃபை ஹாட்ஸ்பாட்டுக்கு மாற்றுகின்ற 11 கருவிகளும், செல்பேசிகளும், இதர சில சாதனங்களும், தமிழ்நாடு காவல் துறையினரால் பறிமுதல் செய்யப்பட்டன.
இந்த சட்டவிரோத செயல்களை செய்து குற்றம் சாட்டப்பட்டவர்களுக்கு எதிராக பிஎஸ்என்எல் நிறுவனத்தின் தமிழ்நாடு தொலைபேசி, முதல் தகவல் அறிக்கை பதிவு செய்துள்ளது.
சர்வதேச அழைப்புகள், உள்ளூர் அல்லது தேசிய அழைப்புகளாக மாற்றப்பட்டு அல்லது செல்பேசிகளில் எண் எதுவும் காண்பிக்காமல் வரும் அழைப்புகள் குறித்து தொலைத்தகவல் தொடர்புத்துறைக்கு 1800 110 420 / 1963 என்ற கட்டணமில்லா தொலைபேசியில் அழைத்து தெரிவிக்குமாறு பொதுமக்கள் கேட்டுக் கொள்ளப்பட்டுள்ளனர்.
தொழிலாளர் மற்றும் வேலைவாய்ப்பு அமைச்சகம்
ஜார்க்கண்ட் மாநிலம் கர்மாவில் புதிய மருத்துவக் கல்லூரியை அமைக்க மத்திய மருத்துவமனையை வழங்க மத்திய அமைச்சரவை ஒப்புதல்
ஜார்க்கண்ட் மாநிலம் கர்மாவில் மத்திய தொழிலாளர் நலன் மற்றும் வேலைவாய்ப்பு அமைச்சகத்தின்கீழ் இயங்கி வரும் மத்திய மருத்துவமனையை அதன் நிலம் மற்றும் கட்டிடங்களுடன், புதிய மருத்துவ கல்லூரியை உருவாக்க ஜார்க்கண்ட் மாநில அரசுக்கு இலவசமாக வழங்க பிரதமர் திரு. நரேந்திர மோடி தலைமையில் நடந்த மத்திய அமைச்சரவைக் கூட்டத்தில் ஒப்புதல் வழங்கப்பட்டுள்ளது. பிராந்தியத்தில் வசிக்கும் மக்களின் சுகாதாரத் தேவைகளை நிறைவேற்ற, அப்பகுதியில் செயல்பட்டு வரும் மாவட்ட மற்றும் மேல்சிகிச்சை மருத்துவமனைகளை இணைத்து மருத்துவ கல்லூரியை உருவாக்க மத்திய அரசின் நிதியுதவி திட்டத்தின்கீழ் இது செயல்படுத்தப்படும்.
செயல்பாட்டு உத்தி மற்றும் இலக்குகள்
மத்திய மருத்துவமனை அதன் நிலம் மற்றும் கட்டிடங்களுடன் மூன்று மாத காலத்திற்குள் ஜார்க்கண்ட் அரசுக்கு மாற்றப்படும். மாற்றம், பணியாளர்களை எடுத்துக் கொள்வது உள்ளிட்ட விதிமுறைகளுடன் கூடிய புரிந்துணர்வு ஒப்பந்தம் மத்திய தொழிலாளர் நலன் மற்றும் வேலைவாய்ப்பு அமைச்சகம், மாநில அரசுக்கிடையே கையெழுத்திடப்படும்.
முக்கிய தாக்கம்
நாட்டில் ஆண்டுதோறும் பயிற்சி பெறும் மருத்துவர்களின் எண்ணிக்கை அதிகரிக்க இந்தத் திட்டம் உதவும். இந்தப் பிராந்தியத்தில் சுகாதார உட்கட்டமைப்பு வசதிகளை மேம்படுத்த இது பயன்படும். அதன் மூலம் சாதாரண மக்களுக்கு சிறந்த மருத்துவ சேவைகள் கிடைக்கும்.
பயனாளிகள்
ஜார்க்கண்ட் மாநிலம் கர்மாவைச் சுற்றியுள்ள இடங்களில் வசிக்கும் அனைத்து மக்களுக்கும் இது பயனளிக்கும். அவர்களுக்கு சிறந்த மருத்துவ சேவை வசதிகள் கிடைக்கும்.
பின்புலம்
மத்திய தொழிலாளர் மற்றும் வேலைவாய்ப்பு அமைச்சகம், அமைப்பு சாரா பிரிவைச் சேர்ந்த தொழிலாளர்கள் மற்றும் அவர்களைச் சார்ந்தவர்களுக்கு தனது மருத்துவமனைகள் மற்றும் சிகிச்சை மையங்கள் மூலம் மருத்துவ வசதிகளை வழங்கி வருகிறது. ஜார்க்கண்ட் மாநிலம் கர்மாவில் மத்திய தொழிலாளர் மற்றும் வேலைவாய்ப்பு அமைச்சகம் 150 படுக்கை வசதிகளுடன் கூடிய  மருத்துவமனையை அமைத்துள்ளது. இதன் மூலம் மைக்கா சுரங்கம், பீடித் தொழிலாளர்களின் மருத்துவ தேவை பூர்த்தி செய்யப்படுகிறது. அந்த இடத்தில் புதிய மருத்துவ கல்லூரியை உருவாக்குவதற்காக கர்மா மத்திய மருத்துவமனையை அதன் நிலம் மற்றும் கட்டிடங்களுடன் இலவசமாக வழங்க வேண்டும் என்று ஜார்க்கண்ட் மாநில அரசு கருத்துரு ஒன்றை சமர்ப்பித்திருந்தது.
தொழிலாளர் மற்றும் வேலைவாய்ப்பு அமைச்சகம்
தமிழகத்தில் 15402397 பேர் தொழிலாளர் அரசு காப்பீட்டுக் கழகத்தால் பயனடைந்துள்ளனர்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய தொழிலாளர் நலம் மற்றும் வேலைவாய்ப்புத்துறை இணை அமைச்சர்  திரு சந்தோஷ் குமார் கங்க்வார், கீழ்காணும் தகவல்களை அளித்தார்.
நாடு முழுவதும் 49 மருத்துவமனைகள் மற்றும் 92 மருந்தகங்கள் தொழிலாளர் அரசு காப்பீட்டுக் கழகத்தால் நேரடியாக நடத்தப்படுகின்றன. தமிழகத்தில் 15402397 பேர் தொழிலாளர் அரசு காப்பீட்டுக் கழகத்தால் பயனடைந்துள்ளனர்.
தோட்ட தொழிலாளர்கள் சட்டம், 1951-ஐ பணியிடப் பாதுகாப்பு, சுகாதாரம் மற்றும் பணி சூழ்நிலைகள் தொழிலாளர் சட்டம் 2020 , சமூக பாதுகாப்பு சட்டம் 2020 ஆகியவற்றை அரசு கொண்டு வந்தது.
தோட்ட தொழிலாளர்களை தொழிலாளர் அரசு காப்பீட்டுக் கழகத்தின் உறுப்பினர்களாக தோட்ட முதலாளிகளால் இதன் மூலம் இணைக்க முடியும். இதன் காரணமாக நோய்க்கால நன்மைகள், பணியின்மை நிதி, பேறுகால நன்மைகள் உள்ளிட்டவற்றை தொழிலாளர்கள் பெற முடியும்.
நாட்டிலுள்ள குழந்தை தொழிலாளர்களின் மறுவாழ்வுக்காக தேசிய குழந்தை தொழிலாளர் திட்டத்தை அரசு செயல்படுத்தி வருகிறது. மீட்கப்பட்ட குழந்தை தொழிலாளர்களுக்கு தேசிய குழந்தை தொழிலாளர் திட்ட சிறப்பு பயிற்சி முகாம்களில் கல்வி, பயிற்சி, மதிய உணவு, ஊக்கத்தொகை, சுகாதாரம் உள்ளிட்ட வசதிகள் வழங்கப்படுகின்றன.
மாநிலங்களுக்கு இடையே இடம்பெயர்ந்த தொழிலாளர்கள் சட்டம் 1979-ஐ பணியிடப் பாதுகாப்பு, சுகாதாரம் மற்றும் பணி சூழ்நிலைகள் தொழிலாளர் சட்டம் 2020-ன் கீழ் அரசு கொண்டு வந்துள்ளது.
இடம்பெயர்ந்த தொழிலாளர்களுக்கான தேசிய செயல் திட்டத்தை தயாரிக்க துணைக்குழு ஒன்றை நிதி ஆயோக் அமைத்துள்ளது. இந்திய அரசின் பல்வேறு அமைச்சகங்கள், அரசு சார அமைப்புகள், சமூக அமைப்புகள் ஆகியவற்றை சேர்ந்தவர்கள் மற்றும் நிபுணர்கள் இதன் உறுப்பினர்களாக நியமிக்கப்பட்டுள்ளனர்.
அமைப்புசாரா தொழிலாளர்கள் மற்றும் இடம்பெயர்ந்த தொழிலாளர்கள் குறித்த விவரங்களை அவர்களது ஆதார் எண்ணுடன் இணைத்து தரவுதளம் ஒன்றை உருவாக்குவதற்கு தொழிலாளர் நலம் மற்றும் வேலைவாய்ப்பு அமைச்சகம் முடிவெடுத்துள்ளது. இதில் அவர்களை பற்றிய அனைத்து தகவல்களும் இருக்கும். இதன் மூலம் அவர்களுக்கான திட்டங்களை செயல்படுத்தலாம்.
சமூக பாதுகாப்பு விதி, 2020 இந்திய அரசிதழில் 2020 செப்டம்பர் 29 அன்று வெளியிடப்பட்டது. இது குறித்த ஆலோசனைகள் மற்றும் கருத்துகளை அமைச்சகம் வரவேற்றது.
------
(Visitor Counter : 111
கலாசாரத்துறை அமைச்சகம்
கர்நாடக மாநிலம் ஹம்பியில் இந்தியாவின் ஜி20 தலைமைத்துவத்தின் கீழ் 3-வது கலாச்சாரப் பணிக்குழுக்கூட்டம் நிறைவடைந்தது
கர்நாடக மாநிலம் ஹம்பியில் இந்தியாவின் ஜி20 தலைமைத்துவத்தின் கீழ் 3-வது கலாச்சாரப் பணிக்குழுக்கூட்டம் நிறைவடைந்தது. இந்தியாவின் ஜி20 தலைமைத்துவத்தின் கீழ், மூன்றாவது கலாச்சாரப் பணிக்குழுக்கூட்டத்தில் நடைபெற்ற விவாதம், 2023 ஜூலை 11 அன்று நிறைவடைந்தது. வாரணாசியில் 2023 ஆகஸ்ட் 26 அன்று நடைபெற உள்ள ஜி20 கலாச்சாரத்துறை அமைச்சர்கள் கூட்டத்தையொட்டி, மேற்கொள்ள வேண்டிய பணிகள் குறித்த விவாதத்துடன் மூன்றாவது கலாச்சாரப் பணிக்குழுக் கூட்டத்தின் இறுதி அமர்வு நடைபெற்றது.
முன்னதாக, கஜூராஹோ, புவனேஸ்வர் ஆகிய இடங்களில் நடைபெற்ற கலாச்சாரப் பணிக்குழு கூட்டத்தில் செய்யப்பட்ட பரிந்துரைகளில் ஒருமித்த கருத்தை உருவாக்குதல் குறித்து மூன்றாவது கலாச்சாரப் பணிக்குழுக் கூட்டத்தில் கவனம் செலுத்தப்பட்டது.
ஜி20 பிரதிநிதிகள், கர்நாடக மாநிலம் ஹம்பியில் உள்ள ஹசாரா ராமா கோவிலில் நடைபெற்ற யோகா அமர்விலும் பங்கேற்றனர்.
ஹம்பியில் உள்ள வரலாற்றுச் சிறப்பு மிக்க “குயின்ஸ் பாத்” எனப்படும் அரச குடும்ப குளியல் அறை பகுதியில் மரக்கன்றுகள் நடும் நிகழ்ச்சி நடைபெற்றது.
ஜூலை 10 அன்று நடைபெற்ற மூன்றாவது ஜி20 கலாச்சாரப் பணிக்குழுக் கூட்டத்தின் தொடக்க அமர்வில் மத்திய நாடாளுமன்ற விவகாரம் மற்றும் நிலக்கரி மற்றும் சுரங்கத்துறை அமைச்சர் திரு பிரஹலாத் ஜோஷி உரையாற்றினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்; https://pib.gov.in/PressReleasePage.aspx?PRID=1938856
தகவல் மற்றும் ஒலிபரப்பு அமைச்சகம்
தேசிய அளவில் மக்களை சென்றடைவதற்கான தளமாக டிடி ஃப்ரீடிஷ் உருவெடுத்துள்ளது
இந்தியா முழுவதிலும் உள்ள மக்களை தொலைக்காட்சி மூலம் சென்றடைவதற்கான மிகப்பெரும் ஊக்கத்தை டிடிஃப்ரீடிஷ் தளம் அளித்துள்ளது. அதன் பொது சேவை நோக்கத்திற்கு ஏற்ப திறம்பட செயலாற்றி வரும் பிரசார் பாரதியின் டிடி ஃப்ரீடிஷ், பெருந்தொற்றின் போது பொதுமக்களுக்கு சேவை அளிப்பதில் தனித்து நின்றது.
பெருந்தொற்று காரணமாக பாரம்பரிய கல்வி முறை தடங்கலை சந்தித்த போது, பல கல்வி சேனல்களுக்கு ஒரு தளத்தை வழங்குவதன் மூலம் டிடிஃப்ரீடிஷ் மீட்சிக்கு வழி வகுத்ததோடு, இந்தியா முழுவதும் உள்ள மாணவர்களுக்கு தொடர்ச்சியான கல்வியை உறுதி செய்தது.
சமீபத்திய பார்வையாளர்கள் தரவுகளின் படி, இந்தியா முழுவதும் உள்ள பொதுமக்களை தொலைக்காட்சி மூலம் சென்றடைவதில் டிடி ஃப்ரீடிஷ் முக்கிய பங்கு வகிக்கிறது.
தேர்வு குறித்த விவாதம் 2022-க்கான தொலைக்காட்சி பார்வையாளர்களின் எண்ணிக்கையில், 33% பார்வையாளர்கள் டிடி ஃப்ரீடிஷ் தளத்தில் கிடைக்கும் பல்வேறு டிவி சேனல்களில் நிகழ்வைப் பார்த்துள்ளனர். இந்தியாவில் உள்ள தொலைக்காட்சி வைத்திருக்கும் குடும்பங்களில் சுமார் 20% டிடி ஃப்ரீ டிஷ்ஷை பயன்படுத்துவதாக பல்வேறு தொழில்துறை மதிப்பீடுகள் நிர்ணயித்துள்ளன என்பது குறிப்பிடத்தக்கது.
2022 குடியரசு தின அணிவகுப்பின் பார்வையாளர்களில் 26% பேர் டிடி ஃப்ரீடிஷ்ஷில் கிடைக்கும் பல்வேறு சேனல்களில் இதைப் பார்த்துள்ளனர் என்பது தேசிய அளவிலான டிடி ஃப்ரீடிஷ்-ன் முக்கியத்துவத்தை மேலும் அடிக்கோடிட்டுக் காட்டுகிறது.
2000-மாவது ஆண்டின் முற்பகுதியில் திரு அடல் பிஹாரி வாஜ்பாய் தலைமையிலான தேசிய ஜனநாயக கூட்டணி அரசால் தொடங்கப்பட்ட, டிடி ஃபிரீடிஷ், பின்னர் டிடி டைரக்ட் பிளஸ் என அறியப்பட்டது, திரு நரேந்திர மோடி தலைமையிலான தேசிய ஜனநாயக கூட்டணி அரசின் காலத்தில் புதுப்பிக்கப்பட்ட பின்னர், இந்த தளம் விரைவான வளர்ச்சியை சமீபத்தில் கண்டு வருகிறது.
2015 முதல் கடந்த 7 ஆண்டுகளில் டிடி ஃப்ரீடிஷின் சந்தாதாரர்கள் எண்ணிக்கை 100%-க்கும் மேலாக விரிவடைந்துள்ளது. சமீபத்திய ஃபிக்கி-ஈஒய் 2022 அறிக்கையின்படி, டிடி ஃப்ரீடிஷ் டிவி 43 மில்லியனுக்கும் அதிகமான குடும்பங்களைச் சென்றடையும் மிகப்பெரிய தளமாக உருவெடுத்துள்ளது என்று தெரிய வருகிறது. சில ஆய்வாளர்கள் இது இன்னும் அதிகமாக இருப்பதாக மதிப்பிடுகின்றனர்.
பிரசார் பாரதியின் டிடிஎச் சேவையான டிடி ஃப்ரீடிஷ்-க்கு பார்வையாளர் மாதாந்திர சந்தா கட்டணம் எதுவும் செலுத்த வேண்டியதில்லை. இதற்கான ஒரு முறை சிறிய முதலீடு செட்-டாப் பாக்ஸை வாங்குவதற்கு ரூ 2000. https://prasarbharati.gov.in/free-dish/ எனும் தளத்தில் மேலும் தகவல்கள் கிடைக்கும்.
டிடி ஃப்ரீடிஷ்ஷில் மொத்தம் 167 டிவி சேனல்கள் மற்றும் 48 ரேடியோ சேனல்கள் உள்ளன, இதில் 91 தூர்தர்ஷன் சேனல்கள்  மற்றும் 76 தனியார் டிவி சேனல்கள் அடங்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1814840
------
(Visitor Counter : 94
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்திய உள்கட்டமைப்பை உலகத் தரத்திற்கு நாம் உயர்த்தவேண்டியுள்ளது : மத்திய போக்குவரத்து அமைச்சர் நிதின் கட்கரி
இந்திய உள்கட்டமைப்பை உலகத் தரத்திற்கு நாம் கொண்டு செல்ல வேண்டும் என்று மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி இன்று தெரிவித்துள்ளார். " 2024 ஆம் ஆண்டு இறுதிக்குள் அமெரிக்காவின் சாலை உள்கட்டமைப்பு தரத்திற்கு, பீகார் மற்றும் உத்தரப்பிரதேசத்தில் கூட இந்திய சாலை உள்கட்டமைப்பை உருவாக்க நான் முடிவு செய்துள்ளேன்" என்று அவர் கூறினார். மும்பையில் அசோசியேஷன் ஆஃப் கன்சல்டிங் சிவில் இன்ஜினியர்ஸ்  ஏற்பாடு செய்துள்ள கட்டுமானப் பொறியியலாளர்கள் மற்றும் சார்புத் தொழில்களைச் சேர்ந்த தொழில் வல்லுநர்களுக்கான தேசிய மாநாட்டில் அமைச்சர் உரையாற்றினார்.
மாநாட்டில் பொறியாளர்கள் மற்றும் தொழில் வல்லுநர்களிடையே உரையாற்றிய அமைச்சர், உள்கட்டமைப்பில் இந்தியா மிகப்பெரிய திறனைப் பெற்றுள்ளது என்றார். "இந்திய உள்கட்டமைப்பில், சாலை கட்டுமானம், நதி இணைப்பு, திட மற்றும் திரவக் கழிவு மேலாண்மை, வாகனங்கள் நிறுத்தும் வளாகம், நீர்ப்பாசனம், பேருந்து நிலையங்கள் , இழுவைப் போக்குவரத்து மற்றும் கேபிள் கார் திட்டங்களுக்கு பெரும் வாய்ப்புகள் உள்ளன" என்றும் தெரிவித்தார்.மத்திய சாலைப் போக்குவரத்து மற்றும் நெடுஞ்சாலை அமைச்சகத்தின் பல்வேறு திட்டங்கள் குறித்து பேசிய திரு கட்கரி, ரூ.2 லட்சம் கோடியில் 26 பசுமை விரைவு நெடுஞ்சாலைகள் மற்றும் சரக்குப் போக்குவரத்துப் பூங்காக்களை உருவாக்கி வருகிறோம். அதே நேரத்தில், எங்களிடம் பல புதுமையான யோசனைகள் உள்ளன. இதன் மூலம் மேலும் உள்கட்டமைப்பை மேம்படுத்த முடியும்" என்றார்.
இந்திய உள்கட்டமைப்புத் துறையின் எதிர்காலம் மிகவும் பிரகாசமாக இருப்பதாக மத்திய போக்குவரத்து அமைச்சர் மேலும் தெரிவித்தார். "நல்ல தொழில்நுட்பம், ஆராய்ச்சி, கண்டுபிடிப்புகள் மற்றும் வெற்றிகரமான நடைமுறைகளை உலகம் முழுவதிலுமிருந்தும் இந்தியாவிற்குள்ளிருந்தும் நாம் ஏற்றுக்கொள்ள வேண்டும். தரத்தில் சமரசம் செய்யாமல் செலவைக் குறைக்க மாற்றுப் பொருட்களைப் பயன்படுத்த வேண்டும். கட்டுமானத்தில் நேரம் மிக முக்கியமான அம்சம், அது மிகப்பெரிய சொத்தாகும்.' கட்டுமானப் பொறியாளர்களின் இன்ஜினியர்களின் பங்களிப்பை அடிக்கோடிட்டுக் காட்டிய அமைச்சர், வேலை வாய்ப்பு உருவாக்கத்திற்கும் வளர்ச்சிக்கும் இது மிகவும் முக்கியமானது என்றார்.
சாலை அமைப்பதில் பசுமையான மாற்று வழிகளைப் பயன்படுத்துவதற்கான தமது யோசனையை முன்வைத்த மத்திய போக்குவரத்து அமைச்சர், "சிமென்ட் மற்றும் பிற மூலப்பொருட்களுக்கு மாற்றினை நீங்கள் கண்டுபிடிக்க வேண்டும். எஃகுக்கு பதிலாக கண்ணாடி நாரிழை எஃகினை பயன்படுத்தலாம். போட்டி இருந்தால், செலவும் குறையும். நியாயமானதாகவும் இருக்கும்" என்றார்.
1 லிட்டர் எத்தனால் விலை ரூ. 62, ஆனால் கலோரி மதிப்பின் அடிப்படையில், 1 லிட்டர் பெட்ரோல் 1.3 லிட்டர் எத்தனாலுக்குச் சமம் என்று திரு கட்கரி கூறினார். "இந்த யோசனையுடன் இந்தியன் ஆயில் நிறுவனம் ரஷ்ய விஞ்ஞானிகளுடன் ஒத்துழைத்துப் பணியாற்றியது. இப்போது பெட்ரோலிய அமைச்சகம் எத்தனாலின் கலோரி மதிப்பை பெட்ரோலுக்கு சமமானதாக மாற்றுவதற்கான தொழில்நுட்பத்திற்கு சான்றளித்துள்ளது” என்று அவர் கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1853431
வணிகம் மற்றும் தொழில்துறை அமைச்சகம்
உலக வங்கிக் குழுவை வர்த்தக அமைச்சர் சந்தித்தார்
மத்திய வர்த்தக, தொழில்துறை மற்றும் சிவில் விமான போக்குவரத்துத் துறை அமைச்சர் திரு. சுரேஷ் பிரபு நேற்று  புதுதில்லியில் உலக வங்கிக் குழுவினரை சந்தித்தார். இந்தக் குழுவுக்கு உலக வங்கியின் வர்த்தக, மண்டல ஒருங்கிணைப்பு மற்றும் முதலீட்டு சூழல் துறை இயக்குனர் திருமதி. கரோலின் ஃப்ரையண்ட் தலைமையேற்று இருந்தார். உலக வங்கியின் இந்தியா இயக்குனர் திரு. ஜூனைட் அகமது உறுப்பினராக இடம் பெற்றிருந்தார். இந்தியாவின் மேம்பாட்டுக்கு உலக வங்கியின் ஆதரவை வலுப்படுத்துவது குறித்து இந்த சந்திப்பின் போது விவாதிக்கப்பட்டது. வர்த்தகம், பொருள் போக்குவரத்து, முதலீடு போன்ற குறிப்பிட்ட விஷயங்களில் ஒத்துழைப்பு குறித்தும் விவாதிக்கப்பட்டது.
நாட்டில் பொருள் போக்குவரத்தை சிறப்படைய செய்வதற்கு குறிப்பான திட்டங்களையும், நடைமுறைகளையும் அடையாளம் காணும் வகையில் சம்பந்தப்பட்ட அமைச்சகங்கள் உலக வங்கியுடன் பயிலரங்கு நடத்த வேண்டுமென்று கூட்டத்தில் முடிவு செய்யப்பட்டது. இந்தியா உற்பத்திப் பொருள்களை உலகளாவிய மதிப்புக் கூட்டு சங்கிலித் தொடருடன் ஒருங்கிணைக்கும் நோக்கத்தில் இந்த பயிலரங்கு நடத்தப்படும்.
(Visitor Counter : 65
பிரதமர் அலுவலகம்
பாராலிம்பிக் போட்டிகளில் பாட்மிண்டனில் வெண்கலம் வென்றதற்காக மனோஜ் சர்காருக்கு பிரதமர் பாராட்டு
டோக்கியோவில் நடைபெற்று வரும் பாராலிம்பிக் போட்டிகளில் பாட்மிண்டனில் வெண்கலப் பதக்கம் வென்றதற்காக மனோஜ் சர்காருக்கு பிரதமர் திரு நரேந்திர மோடி பாராட்டு தெரிவித்துள்ளார்.
“மனோஜ் சர்காரின் அற்புதமான செயல்திறனால் மிகுந்த மகிழ்ச்சியுற்றேன். பாட்மிண்டனில் மதிப்புமிக்க வெண்கலப் பதக்கம் வென்றதற்காக அவருக்கு பாராட்டுகள். வரும் காலங்களில் சிறந்து விளங்க மனப்பூர்வ வாழ்த்துகள்,” என்று தமது டிவிட்டர் பக்கத்தில் பிரதமர் தெரிவித்துள்ளார்.
உள்நாட்டு விமானப் போக்குவரத்து அமைச்சகம்
போபால் – சென்னை இடையே நேரடி விமான சேவை தொடங்கப்பட்டுள்ளது
போபால் – சென்னை இடையே நேரடி விமான சேவையை சிவில் விமானப் போக்குவரத்துத் துறை அமைச்சர் திரு.ஜோதிராதித்ய எம்.சிந்தியாவும் இணையமைச்சர் வி.கே.சிங்கும் நேற்று தொடங்கி வைத்தார்.
இந்த தொடக்க நிகழ்வில், மத்தியப்பிரதேச முதலமைச்சர் திரு.சிவ்ராஜ் சிங் சவ்கான், மத்திய மீன்வளம், கால்நடைப் பராமரிப்பு, பால்வளம், தகவல் ஒலிபரப்புத்துறை இணையமைச்சர் டாக்டர் எல்.முருகன், மத்தியப்பிரதேச மருத்துவக் கல்வி, போபால் விஷவாயு துயர சம்பவ நிவாரண மற்றும் மறுவாழ்வு துறை அமைச்சர் திரு.விஸ்வாஸ் சாரங், போபால் தொகுதி மக்களவை உறுப்பினர் சாத்வி பிரக்யா சிங் தாக்கூர், சென்னை வடக்குத் தொகுதி மக்களவை உறுப்பினர் டாக்டர் வீராசாமி கலாநிதி, சிவில் விமானப் போக்குவரத்துத் துறை செயலாளர் ராஜீவ் பன்சால் மற்றும் பிரமுகர்கள் கலந்து கொண்டனர்.
150 இருக்கைகள் கொண்ட ஏ320 பயணிகள் விமானம் இந்த சேவையில் ஈடுபடுத்தப்பட்டுள்ளது. இந்த விமானத்துடன் போபாலிலிருந்து தினந்தோறும் சராசரியாக 10 விமானங்கள் புறப்பட்டுச் செல்லும்.
இந்த நிகழ்ச்சியில் பேசிய திரு.ஜோதிராதித்ய எம்.சிந்தியா, வளர்ச்சி, வணிகம், முன்னேற்றம் ஆகியவற்றின் மையமாக விளங்குகின்ற இந்தியாவின் இதயப் பகுதியையும்  சமய உணர்வுகள் மிகுந்த இடத்தையும்  இணைத்திருக்கும் இந்த நாள் அதிர்ஷ்டவசமானது என்றார். ஏற்கனவே 5 நகரங்களுடன் இணைக்கப்பட்டிருந்த போபால் தற்போது பெங்களூரு, மும்பை, தில்லி, ஐதராபாத், புனே, பிரயாக்ராஜ், ஆக்ரா, அகமதாபாத், ராய்ப்பூர், சென்னை ஆகிய 10 நகரங்களுடன் இணைக்கப்பட்டுள்ளது. போபாலிலிருந்து 94-ஆக இருந்த வாராந்திர விமான சேவைகள் 216 ஆக 150 சதவீதம் அதிகரித்துள்ளது என்றும் அவர் கூறினார்.
சென்னையில் இரண்டாவது விமான நிலையப் பணிகள் குறித்து பேசிய திரு.சிந்தியா, இதற்காக 4 இடங்கள் மாநில அரசால் மத்திய அமைச்சகத்திற்கு ஆலோசனைகளாக வரப்பெற்றதாகவும் இவற்றிலிருந்து இரண்டு தெரிவு செய்யப்பட்டு மாநில அரசுக்கு அனுப்பப்பட்டுள்ளதாகவும் கூறினார். இடம் இறுதி செய்யப்பட்ட பின் இரண்டாவது விமான நிலையப் பணிகள் விரைந்து முடிக்கப்படும் என்றும் அவர் கூறினார்.
நிகழ்ச்சியில் டாக்டர் வி.கே.சிங் பேசுகையில், இந்தப் பணியில் ஈடுபாடு காட்டிய சிவில் விமானப் போக்குவரத்து அமைச்சகம், தமிழ்நாடு அரசு, மத்தியப்பிரதேச அரசு ஆகியவற்றின் அதிகாரிகளுக்கும் இண்டிகோ நிறுவனத்திற்கும் பாராட்டு தெரிவிக்க விரும்புவதாக கூறினார். இந்த விமான சேவை பிராந்திய தொடர்பை விரிவுபடுத்துவது மட்டுமின்றி இரு நகரங்களுக்கு இடையே வர்த்தகம், வணிகம், சுற்றுலா ஆகியவற்றையும் மேம்படுத்தும் என்று அவர் குறிப்பிட்டார்.
விமான சேவையின் கால அட்டவணை:
|
|
வ.எண்.
|
|
புறப்பாடு
|
|
வருகை
|
|
விமானம்
|
|
நடைகள்
|
|
புறப்பாடு நேரம்
|
|
வருகை நேரம்
|
|
விமான வகை
|
|
1
|
|
சென்னை
|
|
போபால்
|
|
இண்டிகோ
|
|
3
|
|
17.25
|
|
19.35
|
|
ஏ320
|
|
2
|
|
போபால்
|
|
சென்னை
|
|
இண்டிகோ
|
|
3
|
|
20.05
|
|
22.40
|
|
ஏ320
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811254
வணிகம் மற்றும் தொழில்துறை அமைச்சகம்
இந்தியாவில் 2022, பிப்ரவரி மாதத்திற்கான மொத்த விற்பனை விலையின் குறியீட்டு எண்கள் 
வருடாந்திர பணவீக்க விகிதம் 2021 பிப்ரவரியில் 4.83 சதவீதம் என்பதுடன் ஒப்பிடுகையில், 2022, பிப்ரவரி மாதத்தில் 13.11 சதவீதமாக இருந்தது. கடந்த ஆண்டு இதே மாதத்துடன் ஒப்பிடுகையில், தாதுப் பொருள், எண்ணெய், அடிப்படை உலோகங்கள், ரசாயனம் மற்றும் ரசாயனப் பொருட்கள், கச்சா பெட்ரோலியம் மற்றும் இயற்கை எரிவாயு, உணவுப் பொருட்கள் மற்றும் உணவு அல்லாத பொருட்கள் ஆகியவற்றின் விலை அதிகரிப்பு காரணமாக 2022, பிப்ரவரியில் பணவீக்க விகிதம் அதிகரித்தது.
2021, டிசம்பர் மாதத்திற்கும், 2022, பிப்ரவரி மாதத்திற்கும் இந்தியாவின் மொத்த விற்பனை விலையின் குறியீட்டு எண்களை தொழில் துறை மற்றும் உள்நாட்டு வர்த்தக மேம்பாட்டுத்துறையின் பொருளாதார ஆலோசகர் அலுவலகம் வெளியிட்ட செய்திக் குறிப்பில் தெரிவித்துள்ளது.
நாடு முழுவதும் உள்ள தெரிவு செய்யப்பட்ட பொருட்கள் உற்பத்தி அலகுகள் மற்றும் நிறுவனங்களிலிருந்து பெறப்பட்ட புள்ளி விவரங்கள் தொகுக்கப்பட்டு குறிப்பிட்ட மாதத்தின் இரண்டு வாரத்திற்குப் பிறகு ஒவ்வொரு மாதமும் 14 ஆம் தேதி  மொத்த விற்பனை விலை குறியீட்டு எண் வெளியிடப்படும். 10 வாரங்களுக்குப் பின் இந்த குறியீடு இறுதி செய்யப்பட்டு வெளியிடப்படும். இதன்படி பிப்ரவரி 2022 - ல் வருடாந்திர பணவீக்கம் மற்றும் குறியீட்டு எண்கள் அனைத்துப் பொருட்களும் 13.11 சதவீதம். குறியீட்டு எண். 144.9, இவற்றில் முதன்மை பொருட்கள் 13.39 சதவீதம். , எரிபொருள் மற்றும் மின்சாரம் 31.50 சதவீதம். , உற்பத்தி செய்யப்பட்ட பொருட்கள் 9.84 சதவீதம். , உணவு பணவீக்க விகிதம் 8.47 சதவீதம் .
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805701
பாதுகாப்பு அமைச்சகம்
பாதுகாப்புப் படையில் பெண்களுக்கான பணியிடங்கள்
இந்திய ராணுவத்தின் பல்வேறு படைப்பிரிவுகளில் பெண் அதிகாரிகள் பணியிடங்கள் உருவாக்கப்பட்டுள்ளன. ராணுவ காவல் படையிலும் சிப்பாய்கள் அந்தஸ்தில் பெண்கள் நியமிக்கப்பட உள்ளனர். 2019-20 முதல் ஆண்டுக்கு 100 பெண்கள் வீதம் இந்தப் பணிகளில் நியமிக்கப்படுவார்கள்.
2020 ஆம் ஆண்டு பிப்ரவரி 17-ந் தேதி உச்சநீதிமன்றம் பிறப்பித்த தீர்ப்பின் அடிப்படையில் இந்திய ராணுவத்தில் கல்வித்தகுதி, அனுபவம், சிறப்பு இயல்பு ஆகியவற்றின் அடிப்படையிலும் தேவைக்கு ஏற்பவும் பெண்களை பணியமர்த்த மத்திய அரசு தீர்மானித்துள்ளது.
இந்திய கடற்படையில், பாலின சமன்பாட்டின் அடிப்படையில் பல்வேறு பிரிவுகளில் பெண்கள் நியமிக்கப்பட்டுள்ளனர். மேலும் மருத்துவம், பல் மருத்துவம், ராணுவ செவிலியர் சேவை பிரிவிலும் பெண்கள் நியமிக்கப்படுகின்றனர். குறிப்பாக கடலுக்கு செல்லாத பிரிவுகளில் பெண்கள் சேர்க்கப்படுகின்றனர். இருப்பினும் கடற்படையின் விமானப் பிரிவில் பைலட் அந்தஸ்தில் பெண் அதிகாரிகள் நியமிக்கப்படுகின்றனர்.
இந்திய விமானப் படையின் அனைத்து காலிப் பணியிடங்களுக்கு விருப்பம், தகுதி, உடற்தகுதி ஆகியவற்றின் அடிப்படையில் அனைத்துப் பணியிடங்களுக்கும் ஆண், பெண் வேறுபாடின்றி அதிகாரிகள் நியமிக்கப்படுகின்றனர். நிர்வாக பதவிகள் உட்பட பல்வேறு பிரிவுகளில் பெண்கள் பணியாற்றுகின்றனர்.
இந்திய ராணுவத்தில் இதுவரை ஆயுதப்படை, காலாட்படை, எந்திரவியல் படை, பீரங்கிப் படை ஆகியவற்றில் பெண்கள் நியமிக்கப்பட்டதில்லை.
மாநிலங்களவையில் திரு. திருச்சி சிவா எழுப்பிய கேள்விக்கு எழுத்து மூலம் அளித்த பதிலில், பாதுகாப்புத் துறை இணையமைச்சர் திரு.ஸ்ரீபத் நாயக் இத்தகவலைத் தெரிவித்தார்.